cyanic-selkie/wikianc huggingface dataset:
Δομές επανάληψης
Ολίσθηση
Ο υπολογιστής αποθηκεύει τα δεδομένα με δυαδική μορφή, δηλαδή συνδυασμούς 0 και 1. Παράδειγμα ενός δυαδικού αριθμού είναι ο 00000010, που αντιστοιχεί στον αριθμό 2 του δεκαδικού συστήματος. Αν ολισθήσουμε (μετακινήσουμε) τα ψηφία του αριθμού 00000010 κατά μια θέση προς τα αριστερά, δηλαδή αν προσθέσουμε ένα 0 στο τέλος του αριθμού και αφαιρέσουμε το αρχικό 0, τότε προκύπτει ο αριθμός 00000100 του δυαδικού συστήματος, ο οποίος αντιστοιχεί στον αριθμό 4 του δεκαδικού συστήματος. Άρα η ολίσθηση προς τα αριστερά ισοδυναμεί με πολλαπλασιασμό επί δύο. Αν ολισθήσουμε τα ψηφία κατά μία θέση δεξιά, δηλαδή αφαιρέσουμε το τελευταίο 0 και το προσθέσουμε στην αρχή του αριθμού, προκύπτει ο αριθμός 00000001, που ισοδυναμεί με τον αριθμό 1 του δεκαδικού συστήματος. Συνεπώς, η ολίσθηση προς τα δεξιά ισοδυναμεί με την ακέραια.
Πηγές
Κατηγορία:Προγραμματισμός Κατηγορία:Αλγόριθμοι
Πλατεία Κολωνακίου
Η πλατεία Κολωνακίου (επίσημα ονομάζεται πλατεία Φιλικής Εταιρείας) είναι μία μικρή πλατεία στο κέντρο της Αθήνας που κατασκευάστηκε στα μέσα του 19ου αιώνα και θεωρείται η καρδιά της ομώνυμης αθηναϊκής συνοικίας. Στην αρχή είχε πλατάνια και δημοτική βρύση.
Ονομασία
Η πλατεία αρχικά ονομαζόταν Βασιλίσσης Όλγας. Μετά μετονομάστηκε σε πλατεία Κολωνακίου για να καταλήξει να ονομάζεται πλατεία Φιλικής εταιρείας προς τιμήν της προσφοράς της Φιλικής Εταιρείας στην προετοιμασία της επανάστασης για την απελευθέρωση των Ελλήνων από την Οθωμανική Αυτοκρατορία. Στην πλατεία αυτή υπάρχουν προτομές Φιλικών. Η προτομή του Εμμανουήλ Ξάνθου τοποθετήθηκε στην πλατεία το 1930 παρουσία του ποιητή Κωστή Παλαμά. Επίσης εκεί υπάρχει το περίφημο κολωνάκι (ύψους περίπου δύο μέτρων), απ' όπου πήρε την ονομασία της ολόκληρη η συνοικία. Πρώτα ήταν τοποθετημένο στην Πλατεία Δεξαμενής απ' όπου μεταφέρθηκε το 1938. Υπήρχε η πεποίθηση πως η ύπαρξή του προστάτευε από τις επιδημίες και τις θεομηνίες.
Παραπομπές
Κολωνακιου
Το κατοικημένο νησί
Το κατοικημένο νησί (Ρωσικά: Обитаемый остров), είναι ρωσική ταινία στο είδος επιστημονικής φαντασίας/περιπέτειας.
Πλοκή
Στο 2157, οι άνθρωποι ζουν σε συνθήκες ειρήνης και της προόδου στη Γη, με σεβασμό στην οικολογία και τα ταξίδια στο διάστημα είναι πολύ συχνά. Ο πιλότος Μαξίμ Καμέρερ συγκρούστηκε με έναν αστεροειδή και συντρίβει διαστημόπλοιο του στον άγνωστο πλανήτη Σάρακς. Ο Μαξίμ εγκλωβίζεται και συλλαμβάνεται από τους ντόπιους. Ο πλανήτης αυτός έχει διάφορα προβλήματα, τα οποία δεν τα διαθέτει η γη. Η περιπέτεια γι αυτόν και τους φίλους του αρχίζει...
Εξωτερικοί σύνδεσμοι
Κατηγορία:Ρωσικές ταινίες Κατηγορία:Ταινίες του 2008 Κατηγορία:Ταινίες του 2009 Κατηγορία:Διαστημική περιπέτεια (ταινίες) Κατηγορία:Ταινίες βασισμένες σε ρωσικά μυθιστορήματα Κατηγορία:Ρωσόφωνες ταινίες Κατηγορία:Ταινίες γυρισμένες στη Ρωσία Κατηγορία:Ρωσικές ταινίες επιστημονικής φαντασίας
Χριστιανική συνοικία της παλαιάς Ιερουσαλήμ
thumb|Η χριστιανική συνοικία thumb|Χάρτης της Χριστιανικής Συνοικίας Η Χριστιανική Συνοικία (حارة النصارى, Ḥārat al-Naṣārā; הרובע הנוצרי, Ha-Rova ha-Notsri) είναι μία από τις τέσσερεις συνοικίες της περιτειχισμένης Παλαιάς Πόλεως της Ιερουσαλήμ, οι άλλες τρεις είναι η Εβραϊκή Συνοικία, η Μουσουλμανική Συνοικία και η Αρμενική Συνοικία. Η Χριστιανική Συνοικία βρίσκεται στη βορειοδυτική γωνία της Παλαιάς Πόλεως, εκτεινόμενη από τη Νέα Πύλη στα βόρεια, κατά μήκος του Δυτικού Τείχους της Παλαιάς Πόλεως μέχρι την Πύλη της Ιόππης, κατά μήκος της διαδρομής Πήλη της Ιόππης-Δυτικό Τείχος στο νότο. Συνορεύει με την Εβραϊκή και την Αρμενική Συνοικία, μέχρι την Πύλη της Δαμασκού στα ανατολικά, όπου συνορεύει με τη Μουσουλμανική Συνοικία. Η Χριστιανική Συνοικία περιέχει περίπου 40 χριστιανικούς ιερούς τόπους. Μεταξύ αυτών είναι ο Ναός του Παναγίου Τάφου, ένα από τα ιερότερα μέρη του Χριστιανισμού. Οι περισσότεροι κάτοικοί της είναι Παλαιστίνιοι Χριστιανοί.
Παραπομπές
Κατηγορία:Παλαιά Πόλη Ιεροσολύμων
Ποδόσφαιρο το 1891
Ελληνικό ποδόσφαιρο
Κατηγορία:Ποδόσφαιρο το 1891
Αρμενική συνοικία της παλαιάς Ιερουσαλήμ
thumb|Η Αρμενική Συνοικία, χωρίς την περιοχή που το Ισραήλ θεωρεί μέρος της Εβραϊκής Συνοικίας. Το συγκρότημα του Πατριαρχείου (ανοιχτό γκρι) περιλαμβάνει τον Καθεδρικό Ναό του Αγίου Ιακώβου (σκούρο γκρι).
Η Αρμενική Συνοικία (Հայոց թաղ, Hayots t'agh· הרובע הארמני, Ha-Rova ha-Armeni· حارة الأرمن, Harat al-Arman) είναι μία από τις τέσσερεις συνοικίες της περιτειχισμένης Παλαιάς Πόλεως της Ιερουσαλήμ. Βρίσκεται στη νοτιοδυτική γωνία της Παλαιάς Πόλεως και μπορεί να προσεγγιστεί μέσω της Πύλης της Σιών και της Πύλης της Ιόππης. Καταλαμβάνει έκταση 0,126 τ.χλμ., που είναι το 14% του συνόλου της Παλαιάς Πόλεως. Το 2007, είχε πληθυσμό 2.424 κατοίκους (6,55% του συνόλου της Παλαιάς Πόλεως). Και στα δύο κριτήρια, είναι συγκρίσιμη με την Εβραϊκή Συνοικία. Η Αρμενική Συνοικία χωρίζεται από τη Χριστιανική Συνοικία από την οδό Ντάβιντ (Σουκ ελ-Μπαζάαρ) και από την Εβραϊκή από την οδό Χαμπάντ (Σουκ ελ-Χουσούρ).
Η αρμενική παρουσία στην Ιερουσαλήμ χρονολογείται από τον 4ο αιώνα μ.Χ., όταν η Αρμενία υιοθέτησε τον χριστιανισμό ως εθνική θρησκεία και οι Αρμένιοι μοναχοί εγκαταστάθηκαν στην Ιερουσαλήμ. Ως εκ τούτου, θεωρείται η παλαιότερη ζωντανή κοινότητα της διασποράς εκτός της πατρίδας των Αρμενίων. Σταδιακά, η συνοικία αναπτύχθηκε γύρω από τη Μονή του Αγίου Ιακώβου - η οποία δεσπόζει στην συνοικία - και πήρε τη σύγχρονη μορφή της κατά τον 19ο αιώνα. Το μοναστήρι στεγάζει το Αρμενικό Πατριαρχείο Ιεροσολύμων της Αρμενικής Αποστολικής Εκκλησίας, το οποίο ιδρύθηκε ως επισκοπή τον 7ο αιώνα μ.Χ. Το πατριαρχείο είναι ο εκ των πραγμάτων διαχειριστής της συνοικίας και λειτουργεί ως «μικροκράτος πρόνοιας» για τους Αρμένιους κατοίκους. Η αρμενική κοινότητα βρίσκεται σε παρακμή από τα μέσα του 20ού αιώνα και κινδυνεύει άμεσα να εξαφανιστεί, σύμφωνα με τον Μπερτ Βωξ.
Αν και τυπικά χωρισμένοι από τους Ελληνορθόδοξους και τους Λατίνους (Καθολικούς) Χριστιανούς, οι Αρμένιοι θεωρούν ότι η συνοικία τους είναι μέρος της Χριστιανικής Συνοικίας. Τα τρία χριστιανικά πατριαρχεία της Ιερουσαλήμ και η κυβέρνηση της Αρμενίας εξέφρασαν δημόσια την αντίθεσή τους σε οποιαδήποτε πολιτική διαίρεση των δύο συνοικιών. Οι κεντρικοί λόγοι για την ύπαρξη μιας ξεχωριστής Αρμενικής Συνοικίας είναι ο μιαφυσιτισμός και η ξεχωριστή γλώσσα και ο πολιτισμός των Αρμενίων, οι οποίοι, σε αντίθεση με την πλειοψηφία των Χριστιανών στην Ιερουσαλήμ (επίσης στο Ισραήλ και την Παλαιστίνη), δεν είναι ούτε Άραβες ούτε Παλαιστίνιοι.
Σούπερ Λίγκα Νέων Κ21 2007–08
Το πρωτάθλημα Νέων Α' Εθνικής της περιόδου 2007-2008, ήταν το τελευταίο με τη συγκεκριμένη ονομασία, καθώς από την επόμενη περίοδο δημιουργήθηκαν δύο διοργανώσεις για τις υποδομές των ομάδων της Α' Εθνικής. Στο πρωτάθλημα συμμετείχαν 16 ομάδες, τα τμήματα υποδομής των ομάδων που συμμετείχαν στο πρωτάθλημα των ανδρών της σαιζόν 2007-2008. Πρωταθλήτρια αναδείχθηκε η ομάδα της Ξάνθης.
Εξωτερικοί σύνδεσμοι
Κατηγορία:Α΄ Εθνική ποδοσφαίρου Νέων
Silent Hill
Το Silent Hill (ιαπωνικά: サイレントヒル, Χέπμπορν: Sairento Hiru) είναι franchise μέσων τρόμου που επικεντρώνεται σε μια σειρά βιντεοπαιχνιδιών επιβίωσης τρόμου που δημιουργήθηκε από τον Κεϊτσίρο Τογιάμα και κυκλοφόρησε από την Konami. Τα πρώτα τέσσερα παιχνίδια της σειράς, Silent Hill, Silent Hill 2, Silent Hill 3 και Silent Hill 4: The Room δημιουργήθηκαν από μια εσωτερική ομάδα ανάπτυξης, την Team Silent, προσωπικό ανάπτυξης της πρώην θυγατρικής της Konami ονόματι Konami Computer Entertainment Tokyo. Η γενικότερη επιτυχία της σειράς συνέβαλε στην καθιέρωσή της (franchise), αλλά και στην επέκτασή της με την έκδοση διάφορων κόμικς, δύο ταινιών μεγάλου μήκους και πολλά spin-off βιντεοπαιχνίδια.
Η ομώνυμη σειρά έλαβε το όνομά της από τη φανταστική κωμόπολη του Silent Hill στο Μέιν των Η.Π.Α, όπου και τα γεγονότα των περισσότερων παιχνιδιών λαμβάνουν μέρος. Στην πλειοψηφία τους τα παιχνίδια της σειράς διατηρούν μια άρρηκτη σύνδεση όσον αφορά τα γεγονότα του εκάστοτε παιχνιδιού μέσω των χαρακτήρων, γεγονότων και τοποθεσιών με τη μορφή μνημόνευσης.
Τα παιχνίδια Silent Hill δίνουν έμφαση στον ψυχισμό των "καθημερινών" πρωταγωνιστών, ο οποίος με τη σειρά του επηρεάζει και την εξέλιξη της εκάστοτε ιστορίας.
Θεματολογία
αριστερά|μικρογραφία|235x235εσ|Το περιβάλλον των παιχνιδιών. Η σειρά Silent Hill επικεντρώνεται και αναδεικνύει τη διαφθορά που υπάρχει στον κόσμο, την ίδια την ανθρωπότητα και την κοινωνία, αλλά επίσης εξερευνά το σκοτάδι και την κακή πλευρά της φύσης του ανθρώπου και πώς ο ίδιος είναι το αληθινό "τέρας".
Στα Silent Hill, διάφορες πτυχές της ανθρωπότητας συχνά απεικονίζονται και εκδηλώνονται είτε με την καλή είτε με την κακή πλευρά τους. Χάρη σε αυτό ο ψυχολογικός τρόμος είναι ίσως το ισχυρό σημείο της σειράς.
Ανάπτυξη και διανομή
Τα πρώτα τέσσερα κατά σειρά παιχνίδια της σειράς δημιουργήθηκαν και αναπτύχθηκαν από μια ομάδα ανάπτυξης την Team Silent και κυκλοφόρησαν μεταξύ 1999-2004. Η ομάδα αυτή ωστόσο διαλύθηκε μετά την κυκλοφορία του τέταρτου παιχνιδιού. Το 2007, την ανάπτυξη περαιτέρω παιχνιδιών της σειράς ανέλαβαν δυτικά στούντιο δημιουργίας βιντεοπαιχνιδιών, ξεκινώντας με την κυκλοφορία του Silent Hill: Origins από την Climax Studios. Στη συνέχεια ακολούθησε η δημιουργία του Silent Hill: Homecoming από την Double Helix Games, του μετέπειτα Silent Hill: Downpour της Vatra Games και του τελικού Silent Hill: Book of Memories από την WayForward Technologies.
Τη μουσική υπόκρουση καθώς και τα ολοκληρωμένα άλμπουμ έκαστου παιχνιδιού (OST) αναπτύχθηκαν από τον Άκιρα Γιαμαόκα, τη Mary Elizabeth McGlynn και τον Joe Romersa, ο οποίος παρέμεινε στη σειρά μέχρι την κυκλοφορία του Silent Hill: Shattered Memories όταν ο Άκιρα Γιαμαόκα αποχώρησε οριστικά από την Konami το 2012.
Ο τελευταίος συνθέτης που ανέλαβε τη μουσική του τελευταίου παιχνιδιού μετά την αποχώρηση του Άκιρα Γιαμαόκα ήταν ο Daniel Licht, ο οποίος και συνέχισε να συνεργάζεται με τη Mary Elizabeth McGlynn για μερικά ακόμα τραγούδια.
Όλα τα παιχνίδια στη σειρά περιλαμβάνουν διάφορα τραγούδια και ηχητικές μελωδίες οι οποίες στο σύνολό τους εκδίδονται στην αγορά με τη μορφή soundtrack. Σύμφωνα με τον πρώην συνθέτη Άκιρα Γιαμαόκα, η ατμόσφαιρα είναι ένα βασικό στοιχείο της σειράς στο οποίο αν δεν δινόταν σημασία, η παραγωγή της σειράς θα ήταν ακατόρθωτη. Τα μουσικά είδη ποικίλουν από ορχηστρική έως ροκ μουσική, ενώ κάποια κομμάτια έχουν φωνητικά τα οποία εκτελεί η Mary Elizabeth McGlynn.
Το πιο πρόσφατο παιχνίδι της σειράς, Silent Hill: Downpour, περιέχει μουσική ενορχήστρωση και φωνητικά της McGlynn και τραγούδια των Korn.
Εβραϊκή συνοικία της παλαιάς Ιερουσαλήμ
Η Εβραϊκή Συνοικία (הרובע היהודי, HaRova HaYehudi; حارة اليهود, Harat al-Yehud) είναι μία από τις τέσσερεις παραδοσιακές συνοικίες της Παλαιάς Πόλεως της Ιερουσαλήμ (μέρος της Ανατολικής Ιερουσαλήμ που έχει καταληφθεί από το Ισραήλ). Η περιοχή έκτασης 116.000 τετραγωνικών μέτρων βρίσκεται στο νοτιοανατολικό τμήμα της περιτειχισμένης πόλης και εκτείνεται από την Πύλη της Σιών στα νότια, κατά μήκος της Αρμενικής Συνοικίας στα δυτικά, μέχρι την Οδό της Αλύσεως στα βόρεια και εκτείνεται μέχρι την Δυτικό Τείχος και το Όρος του Ναού στα ανατολικά. Στις αρχές του 20ού αιώνα, ο εβραϊκός πληθυσμός της συνοικίας έφτανε τους 19.000.
Silent Hill
Silent Hill (1999)
μικρογραφία|242x242εσ|Το λογότυπο του πρώτου Silent Hill της σειράς.Το πρώτο Silent Hill ακολουθεί τον Harry Mason καθώς ψάχνει τη χαμένη θετή του κόρη στη φανταστική αμερικάνικη πόλη του Silent Hill. Εκεί συγκρούεται με μία αίρεση της πόλης, η οποία επιδιώκει να κάνει ένα τελετουργικό, με το οποίο θα αναστήσει μία θεότητα που λατρεύει. Έτσι, ανακαλύπτει την πραγματική αλήθεια για την καταγωγή της κόρης του. Το παιχνίδι έλαβε θετικές κριτικές και ήταν εμπορική επιτυχία. Θεωρείται ότι είναι ένας καθοριστικός τίτλος στην κατηγορία βιντεοπαιχνιδιών επιβίωσης τρόμου, καθώς δίνει έμφαση στην ατμόσφαιρα ψυχολογικού τρόμου. Έγιναν πολλές προσαρμογές του Silent Hill, συμπεριλαμβανομένης μίας γραφικής νουβέλας το 2001, μίας ταινίας το 2006 , και ενός επαναπροσδιορισμένου παιχνιδιού το 2008, το Silent Hill: Shattered Memories.
Εβραϊκή συνοικία της παλαιάς Ιερουσαλήμ
Η συνοικία κατοικείται από περίπου 2.000 κατοίκους και φιλοξενεί πολυάριθμα γιεσίβα και συναγωγές, με κυριότερη την Συναγωγή Χουρβά, που καταστράφηκε πολλές φορές και επανεγκαινιάστηκε το 2010.
Παραπομπές
Κατηγορία:Παλαιά Πόλη Ιεροσολύμων
Silent Hill
Silent Hill 2 (2002)
μικρογραφία|244x244εσ|Το λογότυπο του Silent Hill 2. Το σενάριο του Silent Hill 2 εξελίσσεται στην πόλη Silent Hill, ωστόσο δεν πρόκειται για συνέχεια του πρώτου παιχνιδιού Silent Hill. Ο πρωταγωνιστής του παιχνιδιού, James Sunderland, λαμβάνει ένα γράμμα από τη νεκρή σύζυγό του, η οποία τον περιμένει στο "ξεχωριστό [τους] μέρος" στο Silent Hill. Ο James καταφθάνει στην πόλη για να ανακαλύψει την αλήθεια για το γράμμα και τη σύζυγό του. Το παιχνίδι έλαβε διθυραμβικές κριτικές και από μερικούς θεωρείται το καλύτερο της σειράς. Κυκλοφόρησε για το PlayStation 2 και αργότερα την ίδια χρονιά για το Xbox. Επανακυκλοφόρησε το 2012 ως μέρος του Silent Hill HD Collection, μαζί με το Silent Hill 3.
Silent Hill 3 (2003)
μικρογραφία|157x157εσ|Το εξώφυλλο του Silent Hill 3.Το τρίτο Silent Hill τοποθετείται δεκαεπτά χρόνια μετά τα γεγονότα του πρώτου, όπου ο Harry Mason κατατροπώνει τον θεό της αίρεσης της πόλης και του δίνεται ένα μωρό κοριτσάκι να μεγαλώσει. Το Silent Hill 3 εστιάζει στη Heather Mason, μία έφηβη κοπέλα την οποία μεγάλωσε ο Harry στο Portland. Ανακαλύπτει πως η αίρεση σχεδιάζει να τη χρησιμοποιήσει για να γεννήσει τον θεό της, και εμπλέκεται σε μία σύγκρουση με την αίρεση. Το παιχνίδι δέχτηκε πολύ καλές κριτικές κυρίως για τα γραφικά, τα περιβάλλοντα και τον ήχο του. Το 2012 κυκλοφόρησε στο Silent Hill HD Collection, μαζί με το Silent Hill 2. Έγινε κινηματογραφική μεταφορά το 2012 με τον τίτλο Silent Hill: Revelation 3D, και δέχτηκε κακές κριτικές. μικρογραφία|250x250εσ|Το λογότυπο του Silent Hill 4.|αριστερά
Silent Hill 4: The Room (2004)
Σε αντίθεση με τις προηγούμενες προσθήκες οι οποίες έλαβαν χώρα στην πόλη του Silent Hill, το Silent Hill 4 εξελίσσεται στην επίσης φανταστική πόλη του South Ashfield, και ακολουθεί την ιστορία του Henry Townshend, ο οποίος ταξιδεύει σε παράλληλους κόσμους σε μία προσπάθεια να δραπετεύσει από το κλειδωμένο διαμέρισμά του. Το Silent Hill 4 περιλαμβάνει στοιχεία σεναρίου από τα προηγούμενα παιχνίδια της σειράς. Κυκλοφόρησε για τα PlayStation 2, Xbox και Microsoft Windows. Όταν κυκλοφόρησε, δέχτηκε γενικότερα θετικές εντυπώσεις από τους κριτικούς, ενώ η αντίθεσή του από τα προηγούμενα της σειράς δέχτηκε ανάμεικτες αντιδράσεις.
Διοργανώσεις Ε.Π.Σ. Κιλκίς 2013–14
Η περίοδος 2013–14 των πρωταθλημάτων της Ε.Π.Σ. Κιλκίς.
Silent Hill
Silent Hill: Origins (2007)
μικρογραφία|180x180εσ|Το εξώφυλλο του Silent Hill:Origins στο PSP.Η ιστορία του Silent Hill: Origins περιστρέφεται γύρω από ένα νταλικέρη, τον Travis Grady ο οποίος, θέλοντας να κόψει δρόμο, περνά μέσα από το Silent Hill και συμπτωματικά σώζει ένα μικρό κορίτσι από μια πυρκαγιά. Ψάχνοντας πληροφορίες για το κορίτσι, σταδιακά εμπλέκεται με την αίρεση της πόλης και ανακαλύπτει καταπιεσμένες αλήθειες για την ξεχασμένη παιδική ηλικία του. Το παιχνίδι κυκλοφόρησε για το PSP για έγινε port για το PlayStation 2 το 2008, όπου δέχθηκε αυστηρότερες κριτικές σχετικά με τα γραφικά του. Δέχτηκε γενικότερα καλές κριτικές, αν και θεωρήθηκε ότι ακολουθούσε πιστά τη γνωστή συνταγή των παιχνιδιών της σειράς και δεν πρόσθετε κάτι νέο.
Διοργανώσεις Ε.Π.Σ. Κιλκίς 2013–14
Πηγές
Κατηγορία:Εγχώρια ποδοσφαιρικά πρωταθλήματα 2013-2014 Κατηγορία:Ε.Π.Σ. Κιλκίς
Silent Hill
Silent Hill: Homecoming (2008)
Η πέμπτη προσθήκη αφορά τον Alex Shepherd, ένα στρατιώτη που επιστρέφει από τον πόλεμο στην πατρίδα του, Shepherd's Glen. Βρίσκει την πόλη σε αταξία και το μικρότερο αδερφό του να λείπει. Μαθαίνει πολλά για το Τάγμα την αίρεση, την ιστορία της ίδιας της πόλης αλλά και το δικό του παρελθόν. Δέχθηκε θετικές κριτικές η αλλαγή ομάδας ανάπτυξης, ωστόσο το σενάριο του παιχνιδιού δέχθηκε, σε μεγάλο βαθμό, ανάμεικτες κριτικές. Το παιχνίδι κυκλοφόρησε για τα PlayStation 3, Xbox 360 και τα Microsoft Windows. Χαρακτηρίστηκε είτε ως "ενδιαφέρον και ενοχλητικό" είτε "χωρίς μεγάλες εκπλήξεις". μικρογραφία|169x169px|Το εξώφυλλο του Silent Hill:Shattered Memories στο Wii.|αριστερά
Silent Hill: Shattered Memories (2009)
Το Shattered Memories παρουσιάζει την ιστορία του πρώτου Silent Hill με διαφορετικό τρόπο, με σενάριο και αλλαγμένους χαρακτήρες. Περιλαμβάνονται ψυχολογικά τεστ σε συνεδρίες τα οποία επηρεάζουν την εξέλιξη του παιχνιδιού. Το παιχνίδι κυκλοφόρησε αρχικά για το Wii και δέχτηκε γενικότερα θετικές κριτικές για τα γραφικά, την ιστορία, τη μουσική του και τις φωνές των ηθοποιών, ενώ ακόμη η χρήση του Wii Remote έλαβε πολύ καλά σχόλια από τους κριτικούς. Το 2010 βγήκε port του παιχνιδιού για τα PlayStation 2 και PSP.
Silent Hill: Downpour (2012)
μικρογραφία|Το εξώφυλλο του Silent Hill: Downpour.|186x186εσ Το Downpour περιστρέφεται γύρω από τον Murphy Pendleton, έναν φυλακισμένο που εισβάλλει στην πόλη του Silent Hill, και μεταβαίνει σταδιακά στην εναλλακτική διάστασή της, ξεκλειδώνοντας, έτσι, προσωπικές καταπιεσμένες αναμνήσεις. Το παιχνίδι έχει λειτουργία 3D. Έλαβε ανάμεικτες κριτικές. Χαρακτηρίστηκε είτε ως "μετριότητα", είτε ως "ταξίδι που αξίζει τον κόπο". Κυκλοφόρησε για τα PlayStation 3 και Xbox 360.
Silent Hill f (αναμένεται)
Το Silent Hill f αποτελεί την ένατη προσθήκη στη σειρά των βασικών παιχνιδιών και ανακοινώθηκε από την Konami στις 19 Οκτωβρίου 2022. Η παραγωγή του ανήκει στη NeoBards, με τη χαρακτηριστική συμβολή του συγγραφέα Ryukishi07. Το παιχνίδι θα διαδραματίζεται στην Ιαπωνία.
Δευτερεύουσες προσθήκες (Spin-offs)
Play Novel: Silent Hill (2001)
Το Play Novel: Silent Hill είναι μια βελτιωμένη και διορθωμένη προσαρμογή του αρχικού Silent Hill του 1999, προοριζόμενο για το Game Boy Advance με τη μορφή ενός ηλεκτρονικού μυθιστορήματος (κόμικ) το οποίο είχε κυκλοφορήσει αποκλειστικά στην Ιαπωνία.
Ωστόσο το παιχνίδι αυτό έχει τροποποιηθεί και κυκλοφορήσει σε διαφορετικές πλατφόρμες από θαυμαστές της σειράς.
Silent Hill: Mobile (2006)
Το Silent Hill: Mobile είναι παιχνίδι περιπέτειας για τα κινητά τηλέφωνα το οποίο κυκλοφόρησε το 2006. Το παιχνίδι ήταν διαθέσιμο αποκλειστικά μόνο στην Ιαπωνία ως εφαρμογή και κυκλοφόρησε συνδυαστικά με την πρώτη ταινία Silent Hill.
Silent Hill: The Escape (2007)
Πρόκειται για τρισδιάστατο παιχνίδι βολών πρώτου προσώπου για τα κινητά τηλέφωνα (iPhone) και το iPod Touch, όπου ο παίκτης εξερευνά την πόλη του Silent Hill και εγκαταλελειμμένες περιοχές, όπως ένα νοσοκομείο και ένα μετρό. Περιέχει συγκεκριμένους εχθρούς και χαρακτήρες από τα προηγούμενα παιχνίδια της σειράς. Οι κριτικές του ήταν κυρίως κακές, με ελάχιστες εξαιρέσεις όπου ήταν μέτριες.
Silent Hill: Orphan (2007)
Το Silent Hill: Orphan, γνωστό στην Ευρώπη επίσης ως Silent Hill: Mobile, είναι η δεύτερη προσθήκη της σειράς για το κινητό τηλέφωνο. Το παιχνίδι είναι τύπου point-and-click σε πρώτο πρόσωπο. Για να επιβιώσει ο παίκτης, θα πρέπει να έχει λύσει μια σειρά από παζλ χρησιμοποιώντας διάφορα στοιχεία. Το Orphan αποκαλύπτει επίσης μια νέα οπτική σχετικά με ορισμένα γεγονότα του παρελθόντος που έχουν συμβεί στην πόλη.
Silent Hill: The Arcade (2008)
Είναι arcade παιχνίδι βολών που χρησιμοποιεί στοιχεία από τα Silent Hill 2, Silent Hill 3 και Silent Hill 4 όπως περιοχές, τέρατα και μουσική. Απέχει πολύ από το ύφος επιβίωσης τρόμου της βασικής σειράς, γι' αυτό οι κριτικές του ήταν κακές και συγκεκριμένα χαρακτηρίστηκε ως "υπερβολικά αχρείαστο".
Silent Hill: Orphan 2 (2008)
Το Silent Hill: Mobile 2 ή αλλιώς Silent Hill: Orphan 2 είναι η συνέχεια του Silent Hill: Orphan. Το παιχνίδι είναι του ίδιου τύπου με το πρώτο με gameplay point and-click.
Silent Hill: The Orphan 3 (2010)
Το Silent Hill: Mobile 3 ή αλλιώς Silent Hill: The Orphan 3 είναι η συνέχεια του Silent Hill: Orphan και του Silent Hill: Mobile 2. Το παιχνίδι ανακοινώθηκε στις 2 Σεπτεμβρίου 2009 και κυκλοφόρησε στις 5 Μαρτίου 2010.
Silent Hill: Book of Memories (2012)
Στο Silent Hill: Book of Memories, ο βασικός χαρακτήρας βρίσκει ένα μυστηριώδες βιβλίο να τον περιμένει στα γενέθλιά του, γνωστό ως "Βιβλίο των Αναμνήσεων". Αποκαλύπτεται ότι ολόκληρη η ζωή του πρωταγωνιστή είναι γραμμένη στις σελίδες του και ότι, αν αλλάξει το κείμενο μέσα στο βιβλίο, το αποτέλεσμα της ζωής του θα αλλάξει αναλόγως. Ο πρωταγωνιστής χρησιμοποιεί το βιβλίο για να αλλάξει τη ζωή του προς το καλύτερο, με απρόσμενες και συχνά αντίθετες συνέπειες, ενώ σταδιακά παρασύρεται σε ξεχωριστούς Άλλους Κόσμους σε συμφωνία με σημαντικούς χαρακτήρες επηρεασμένους από τις δυνάμεις του Βιβλίου. Κυκλοφόρησε στο PlayStation Vita. Το παιχνίδι είναι μέχρι στιγμής το τέταρτο καλύτερο σε πωλήσεις για το PS Vita, ενώ δέχτηκε ανάμεικτες ή μέτριες αντιδράσεις. Η ιστορία του δέχθηκε ένα εύρος αντιδράσεων. Από μερικούς δεν θεωρήθηκε τρομακτική, αλλά ενδιαφέρουσα, ενώ από άλλους ελαφριά και κακογραμμένη.
''Silent Hill' (pachislot) (2015)
Το Silent Hill, που αναφέρεται επίσης ως Pachislot Silent Hill, είναι παιχνίδι που λειτουργεί σε μηχανή Panchslot και κυκλοφόρησε στην Ιαπωνία το 2015. Το παιχνίδι μιμείται κυρίως την πλοκή του Silent Hill 2 και ταυτόχρονα παρουσιάζει νέο περιεχόμενο.
Dead by Daylight: Chapter XVI - Silent Hill (2020)
Η επέκταση Dead by Daylight: Chapter XVI - Silent Hill είναι το δέκατο έκτο κεφάλαιο του ασύμμετρου παιχνιδιού τρόμου-επιβίωσης για πολλούς παίκτες 4v1 Dead by Daylight. Είναι ένα crossover με τη σειρά Silent Hill στο οποίο εμφανίζονται οι Cheryl Mason και Pyramid Head, οι οποίοι είναι χαρακτήρες που μπορούν να επιλεχθούν για παιχνίδι, ενώ το όλο εγχείρημα ολοκληρώνεται συνδυαστικά με την εμφάνιση των Alessa Gillespie, Lisa Garland και Cybil Bennett.
Η επέκταση έχει κυκλοφορήσει και υπό τη μορφή ενός πακέτου με όνομα Dead by Daylight: Silent Hill Edition, το οποίο κυκλοφόρησε ψηφιακά στη Δύση και σε φυσικά αντίγραφα στην Ιαπωνία.
Dark Deception: Monsters & Mortals - Silent Hill (2021)
Η επέκταση του Dark Deception: Monsters & Mortals - Silent Hill είναι κεφάλαιο της κύριας σειράς με δυνατότητα λήψης για το παιχνίδι τρόμου πολλαπλών παικτών Dark Deception: Monsters & Mortals της Glowstick Entertainment. Είναι ένα crossover της σειράς Silent Hill, σε συνεργασία με την Konami Digital Entertainment και κυκλοφόρησε στις 23 Μαρτίου του 2021.
Το τρέιλερ για τη νέα αυτή επέκταση περιελάμβανε το κομμάτι "Claw Finger" από το άλμπουμ μουσικής του πρώτου παιχνιδιού Silent Hill (1999) υπό τη μορφή διασκευής από τον Daniel Dombrowski. Η Glowstick Entertainment το κυκλοφόρησε ως αυτόνομο τραγούδι στις 8 Φεβρουαρίου του 2021.
Silent Hill: Ascension (2023)
Το Silent Hill: Ascension θα αποτελεί, σύμφωνα με την Konami, μια "διαδραστική ζωντανή σειρά όπου ολόκληρη η κοινότητα του franchise θα σχηματίζει την ιστορία του Silent Hill". Το παιχνίδι θα αναπτυχθεί από την Genvid, σε συνεργασία με τις Behaviour Interactive (του Dead by Daylight), Bad Robot Games και της DJ2 Entertainment.
Silent Hill: Townfall
Το Silent Hill: Townfall αποτελεί μια νέα προσθήκη στη σειρά των παιχνιδιών και ανακοινώθηκε από την Konami στις 19 Οκτωβρίου του 2022. Την παραγωγή του ανέλαβε η NoCode Studios και θα κυκλοφορήσει από την Annapurna Interactive.
Silent Hill HD Collection (2012)
Πρόκειται για την υψηλής ανάλυσης επανακυκλοφορία των Silent Hill 2 και Silent Hill 3. Τα παιχνίδια είχαν αναπτυχθεί από την Team Silent και μεταφέρθηκαν στο PlayStation 3 και το Xbox 360 από τα Hijinx Studios. Η νέα αυτή συλλογή έλαβε ανάμεικτες προς κακές κριτικές, κυρίως λόγω των τεχνικών προβλημάτων που είχε.
Silent Hill 2 (αναμένεται)
Ένα remake του Silent Hill 2 ανακοινώθηκε από την Konami στις 19 Οκτωβρίου του 2022 και θα προορίζεται αποκλειστικά για το PS5. Το παιχνίδι αποτελεί παραγωγή της Bloober Team και στοχεύει σε μια αναπροσαρμογή της αρχικής ιστορίας με βελτιωμένα γραφικά και μια ανασύνταξη των γεγονότων που διαδραματίζονται σε αυτή. Το παιχνίδι θα παραμείνει ως αποκλειστικό για το PS5 για 12 μήνες ενώ ταυτόχρονα θα είναι διαθέσιμο στο Steam ώστε να είναι συμβατό και σε ηλεκτρονικούς υπολογιστές (PC).
Ακυρωμένες προσθήκες
Silent Hill (ηλεκτρονικό μυθιστόρημα της Com.x) (1999)
Επρόκειτο για ηλεκτρονικό μυθιστόρημα 70 σελίδων και προσαρμογής του αρχικού παιχνιδιού το οποίο είχε προγραμματιστεί να κυκλοφορήσει τον Νοέμβριο του 1999 από την Com.X. Το έργο δημιουργήθηκε από τον Jon Murphy και από τον Neil Googe.
Η δουλειά με διορία έξι μηνών ανατέθηκε στον Googe για να ολοκληρώσει τα σχέδια και τις εικόνες του γραφικού μυθιστορήματος. Αν και το έργο ολοκληρώθηκε και ακολουθήσε η διαφήμιση του, η προσαρμογή δεν κυκλοφόρησε ποτέ από την Konami για άγνωστους λόγους.
Silent Hill 3 (εναλλακτικό) (2002)
Τα αρχικά σχέδια για το Silent Hill 3 ήταν πολύ διαφορετικά από αυτά που εν τέλει βγήκαν σε κυκλοφορία. Η ιστορία θα αποτελούσε συνέχεια του Silent Hill: Inner Fears που χρησιμοποιήθηκε για το Silent Hill 2. Ωστόσο, η Konami δεν ήταν ικανοποιημένη με τις αρχικές χαμηλές πωλήσεις του Silent Hill 2 και ώθησε την Team Silent να μετατρέψει το παιχνίδι σε ένα πιο εμπορικό spin-off arcade παιχνίδι (δεν πρέπει να συγχέεται με το Silent Hill: The Arcade) που θα κυκλοφορούσε αργότερα. Το σχέδιο αυτό απορρίφθηκε από την ομάδα, αλλά και η όλη αυτή καθυστέρηση σπατάλησε μεγάλο μέρος του προϋπολογισμού και του χρόνου ανάπτυξης για το Silent Hill 3. Το Silent Hill 2 ωστόσο εκείνη την περίοδο επικρίθηκε για τον λόγο του ότι δεν επικεντρώθηκε στην Alessa Gillespie και ότι δεν είχε το ίδιο στυλ ατμόσφαιρας, χαρακτήρων και πλασμάτων με το πρώτο παιχνίδι. Ως αποτέλεσμα, η Team Silent δεν προχώρησε τελικά με τα αρχικά σχέδια που είχε για το Silent Hill 3, και επέλεξε να ολοκληρώσει την ιστορία της Alessa από το αρχικό Silent Hill. Ωστόσο εν τέλει δεν είχαν συμφωνήσει όλα τα μέλη της Team Silent με αυτήν την απόφαση, αν και ο Akihiro Imamura είχε δηλώσει ότι δεν ήθελαν να χρησιμοποιήσουν ένα πανομοιότυπο σχέδιο για δύο συνεχόμενα παιχνίδια.
Silent Hill 5 (2005)
To 2004 ο Masashi Tsuboyama είχε δηλώσει ότι το Silent Hill 5 βρισκόταν σε στάδιο ανάπτυξης, αλλά αρνήθηκε τις φήμες ότι το παιχνίδι θα είχε τον τίτλο Silent Hill:Shadows. Μετά από την κυκλοφορία του τέταρτου Silent Hill, η Team Silent επεδίωξε να αναπτύξει το αρχικό σχέδιο του Silent Hill 3 για το Silent Hill 5. Λόγω της μεγάλης ανταπόκρισης του κοινού στο Silent Hill 4, ο Imamura ήθελε μια δυναμική πέμπτη είσοδο στη σειρά. Το παιχνίδι αυτό καθ' αυτό δεν θα ακολουθούσε το ίδιο στιλ με το Silent Hill 4 ενώ προοριζόταν να αποτελέσει παχνίδι του PlayStation 3.
Ωστόσο το παιχνίδι ακυρώθηκε και στη θέση του κυκλοφόρησε το Silent Hill: Homecoming από δυτικό στούντιο παιχνιδιών, γεγονός το οποίο προκάλεσε την οριστική διάλυση της Team Silent το 2005.
Ο αρχικός σχεδιασμός για το Silent Hill: Origins ήταν να επαναχρησιμοποιηθεί με βελτιωμένα χαρακτηριστικά η πρώτη προσθήκη της σειράς και θα προοριζόταν για το PSP. Ωστόσο αποφασίστηκε η δημιουργία ενός ριζικά νέου παιχνιδιού, καθώς η βελτιωμένη προσαρμογή του πρώτου παιχνιδιού θα ήταν ιδιαίτερα κοστοβόρα και μακροχρόνια για να καταστεί πραγματική.
Όταν το Silent Hill: Origins αναπτύχθηκε από τη θυγατρική της Climax Studios στο Λος Άντζελες, επρόκειτο να ήταν μια σκοτεινή κωμωδία εμπνευσμένη από την τηλεοπτική εκπομπή Scrubs, χρησιμοποιώντας το Engine Ghostwriter και ένα τύπο gameplay με κάμερα over-the-bahu.
Εν τέλει η Climax δεν ήταν ικανοποιημένη με την εξέλιξη που είχε πάρει η νέα προσθήκη, επικαλούμενη κακοδιαχείριση και φοβούμενη ότι θα μπορούσε να είναι η καταστροφή της σειράς, και για τον λόγο αυτό το παιχνίδι μεταφέρθηκε στη συνέχεια και τροποποιήθηκε στην τελική του μορφή από το στούντιο της Climax στο Ηνωμένο Βασίλειο.
Silent Hill Broken Covenant (2006)
Το 2006, τα στούντιο που είχαν αναλάβει τη δημιουργία ενός νέου παιχνιδιού Silent Hill για το PlayStation 3 επεδίωξαν και ανέπτυξαν μια νέα προσθήκη στη σειρά γνωστή ως Silent Hill: Broken Covenant. Η πλοκή του θα επικεντρωνόταν στην επιρροή της Alessa Gillespie που εξαπλώνεται έξω από την πόλη του Silent Hill του Μέιν, με πρωταγωνιστή τον Hector Santos ο οποίος θα ταξίδευε στο Ελ Πάσο του Τέξας στην Αριζόνα για να βοηθήσει την ανιψιά του Anne.
Το παιχνίδι ακυρώθηκε χωρίς ξεκάθαρη αιτιολογία και όλα τα σχέδια απορρίφθηκαν ενώ το πρωτότυπο δεν βγήκε ποτέ σε κυκλοφορία.
Silent Hill DS (2006)
Silent Hill: Broken Heart (2008)
Το 2008 η Climax Studios εξέδωσε έναν νέο τίτλο Silent Hill διαδραστικού τύπου για το Nintendo Wii σχετικά με μια τραυματισμένη ψυχικά μαθήτρια λυκείου η οποία παγιδεύτηκε στο Silent Hill κατά τη διάρκεια μιας χιονοθύελλας. Το παιχνίδι ωστόσο απορρίφθηκε και στη θέση του τέθηκε σε κυκλοφορία το Silent Hill: Shattered Memories.
Η Silicon Knights ανέπτυξε ένα νέο τίτλο Silent Hill με όνομα Silent Hill:The Box για το PlayStation 3 και το Xbox 360. Σε κάποιο σημείο, έλαβε έναν πρωτότυπο τίτλο και μετονομάστηκε σε Silent Hill: The Ritualyst και πωλήθηκε στην THQ και τη Sega. Ωστόσο και πάλι λόγω οικονομικών δυσκολιών στην THQ το 2009, το παιχνίδι δεν αναπτύχθηκε ποτέ.
Ανώνυμο sequel του Silent Hill (2013)
Ο Masahiro Ito κάποια χρόνια πριν δήλωσε πως συμμετείχε στην ανάπτυξη ενός μελλοντικού παιχνίδιου Silent Hill το 2013. Ωστόσο λόγω συμφωνιών μη αποκάλυψης, οι πληροφορίες σχετικά με αυτό είναι περιορισμένες, αλλά αυτό που θα ήταν σίγουρο ήταν πως αυτό θα λειτουργούσε ως συνέχεια παρόμοιο με το Silent Hill 3.
Παρ'όλ'αυτά το παιχνίδι ακυρώθηκε, αλλά ο Masahiro Ito είχε δήλωσει πως θα ήταν πρόθυμος να φτιάξει ένα νέο Silent Hill αν του δινόταν κάποια στιγμή η ευκαιρία από την Konami. μικρογραφία|244x244px|Το εξώφυλλο του ακυρωμένου Silent Hills το 2014.Silent Hills (2014)
Το Silent Hills ή αλλιώς Silent Hills P.T. (αγγλικά: Playable Teaser) ήταν το διαδραστικό demo του νέου παιχνιδιού (Silent Hills) και κυκλοφόρησε στις 12 Αυγούστου του 2014 στο PlayStation Network για το PlayStation 4 δωρεάν. Το P.T. εξελίσσεται σε πρτική πρώτου προσώπου. Η ιστορία έχει να κάνει με έναν άγνωστο πρωταγωνιστή που ξυπνά σε ένα υποτιθέμενο στοιχειωμένο σπίτι και βιώνει υπερφυσικά περιστατικά. Οι μόνες δυνατότητες του χαρακτήρα είναι να κάνει ζουμ σε αντικείμενα και να περπατά σε ένα διάδρομο που επαναλαμβάνεται στο άνοιγμα κάθε πόρτας. Η σκηνοθεσία του παιχνιδιού έγινε από τους Χιντέο Κοτζίμα και Γκιγιέρμο Ντελ Τόρο, ενώ πρωταγωνιστής ήταν ο ηθοποιός Νόρμαν Ρίντους. Το demo κατεβάστηκε πάνω από 1 εκατομμύριο χρήστες, ωστόσο εξαιτίας λόγων ανωτέρας βίας που δεν δημοσιεύτηκαν ποτέ η ανάπτυξή του παιχνιδιού ακυρώθηκε το 2015.
Ταινίες
αριστερά|μικρογραφία|207x207εσ|Η αφίσα της ομώνυμης ταινίας του 2006.Silent Hill (2006)
Το Silent Hill είναι ταινία τρόμου του 2006 που σκηνοθετήθηκε από τον Κριστόφ Γκανς και γράφτηκε από τον Ρότζερ Άβαρι και βγήκε σε κυκλοφορία στις 21 Απριλίου 2006 από την TriStar Pictures. Η ταινία είναι προσαρμογή του πρώτου Silent Hill. Ωστόσο, παρόλο που υπάρχουν μεγάλες ομοιότητες με τα βιντεοπαιχνίδια, υπάρχουν πολλές βασικές διαφορές ως προς τους χαρακτήρες, την πλοκή και το περιβάλλον. Σε καμία περίπτωση ωστόσο δεν θα έπρεπε να θεωρείται αντικατάσταση του ίδιου του βιντεοπαιχνιδιού, καθώς το σύμπαν των γεγονότων που διαδραματίζεται είναι εντελώς διαφορετικό με το αντίστοιχο των βιντεοπαιχνιδιών. Τέλος η ταινία υιοθετεί στοιχεία από τα Silent Hill 2 και Silent Hill 3, καθώς περιλαμβάνει τραγούδια και ηχητικά εφέ των αντίστοιχων παιχνιδιών.
Silent Hill: Revelation (2012)
Το Silent Hill: Revelation ή επίσης γνωστό ως Silent Hill: Revelation 3D είναι ταινία τρόμου του 2012 η οποία γράφτηκε και σκηνοθετήθηκε από τον M.J. Bassett, και κυκλοφόρησε στις 26 Οκτωβρίου 2012 από το Open Road Films.
Η ταινία αυτή, αποτελεί συνέχεια της πρώτης, και είναι μια ήπια αναπαράσταση του Silent Hill 3, παιχνίδι το οποίο αναπτύχθηκε από την Team Silent και δημοσιεύθηκε από την Konami. Η ταινία ακολουθεί τη Heather Mason, μια έφηβη που ψάχνει τον θετό πατέρα της στο Silent Hill της Δυτικής Βιρτζίνια. Κατά τη διάρκεια του ταξιδιού της, ανακαλύπτει την τρομακτική ιστορία της πόλης, καθώς και τη δική της.
Return to Silent Hill (2023)
Μουσική
μικρογραφία|191x191px|Ο συνθέτης του μεγαλύτερου μέρους της σειράς Άκιρα Γιαμαόκα.|αριστερά Καθ'όλη τη διάρκεια της έκδοσης των παιχνιδιών της σειράς, ακολουθούσε η δημοσιοποίηση ενός άλμπουμ που περιέχει τη μουσική υπόκρουση, τα τραγούδια και τα ειδικά ηχητικά εφέ του εκάστοτε παιχνιδιού με σκοπό τη μεμονωμένη πώλησή τους ως ανεξάρτητη λίστα κομματιών.
Υποδοχή και κληρονομιά
Η σειρά στο σύνολό της έχει επαινεθεί για τα γραφικά, την ιστορία και την ατμόσφαιρά της. Ωστόσο ενώ οι τέσσερις πρώτες προσθήκες έλαβαν κριτική αναγνώριση, οι μετέπειτα προσθήκες δεν γνώρισαν ιδιαίτερη επιτυχία.
Τέλος, οι Duffer Brothers ανέφεραν το Silent Hill ως μια από τις σημαντικές επιρροές στην τηλεοπτική σειρά τους, Stranger Things, και σημείωσαν ότι ενέπνευσε το Upside Down, μια παράλληλη διάσταση της σειράς.
Εξωτερικοί σύνδεσμοι
Κατηγορία:Silent Hill Κατηγορία:Βιντεοπαιχνίδια επιβίωσης Κατηγορία:Βιντεοπαιχνίδια ψυχολογικού τρόμου Κατηγορία:Εμπορικά σήματα οπτικοακουστικών μέσων Κατηγορία:Βιντεοπαιχνίδια τρόμου
The Anthology (άλμπουμ των Deep Purple)
Το The Anthology είναι ο τίτλος της διπλής συλλογής τραγουδιών του χαρντ ροκ συγκροτήματος Deep Purple, η οποία κυκλοφόρησε ως δίσκος βινυλίου τον Ιούλιο του 1985. Επανεκδόθηκε σε μορφή διπλού CD το 1991 από την εταιρεία "EMI".
Η αρχική κυκλοφορία περιλαμβάνει κομμάτια τα οποία δεν είχαν εκδοθεί στο παρελθόν (πριν το 1985), κάτι που δεν συμβαίνει με την μετέπειτα έκδοση σε CD.
Τα τραγούδια του βινυλίου
1. Hush (South) - 5:24
2. Emmaretta (Lord, Blackmore, Evans) - 4:28
3. Hallelujah (Greenaway, Cook) - 3:42
4. Shadows ''(Blackmore, Lord, Evans, Simper, Paice) - 3:29
5. Love Help Me (Blackmore, Evans) - 3:23
6. Wring that Neck ''(Blackmore, Lord, Simper, Paice) - 4:12
7. Speed King (Blackmore, Gillan, Glover, Lord, Paice) - 6:53
8. Black Night (Blackmore, Gillan, Glover, Lord, Paice) - 3:27
9. Grabsplatter (Blackmore, Gillan, Glover, Lord, Paice) - 4:34
10. Child in Time (Blackmore, Gillan, Glover, Lord, Paice) - 9:16
11. Strange Kind of Woman (Blackmore, Gillan, Glover, Lord, Paice) - 4:50
13. Fireball (Blackmore, Gillan, Glover, Lord, Paice) - 3:24
14. Highway Star (Blackmore, Gillan, Glover, Lord, Paice) - 6:07
15. Never Before (Blackmore, Gillan, Glover, Lord, Paice) - 4:00
16. When a Blind Man Cries (Blackmore, Gillan, Glover, Lord, Paice) - 2:30
17. Smoke on the Water (Blackmore, Gillan, Glover, Lord, Paice) - 6:38
18. Woman from Tokyo (Blackmore, Gillan, Glover, Lord, Paice) - 5:49
20. Coronarias Redig (Blackmore, Lord, Paice) - 4:51
21. Soldier of Fortune (Blackmore, Coverdale) - 3:15
22. You Keep on Moving (Coverdale, Hughes) - 4:17
Τα τραγούδια του CD
1. Hush (South) - 4:24
2. Mandrake Root (Lord, Blackmore, Evans) - 6:07
3. Shield (Lord, Blackmore, Evans) - 6:02
4. Wring That Neck ''(Blackmore, Lord, Simper, Paice) - 5:12
5. The Bird Has Flown ''(Blackmore, Lord, Evans) - 5:35
6. Bloodsucker (Blackmore, Gillan, Glover, Lord, Paice) - 4:08
7. Speed King (Blackmore, Gillan, Glover, Lord, Paice) - 5:52
9. Child in Time (Blackmore, Gillan, Glover, Lord, Paice) - 10:18
11. Strange Kind of Woman (Live) (Blackmore, Gillan, Glover, Lord, Paice) - 8:45
12. No One Came (Blackmore, Gillan, Glover, Lord, Paice) - 6:25
13. Highway Star (Blackmore, Gillan, Glover, Lord, Paice) - 6:05
14. Smoke on the Water (Live) (Blackmore, Gillan, Glover, Lord, Paice) - 6:47
15. Pictures of Home (Blackmore, Gillan, Glover, Lord, Paice) - 5:06
16. Woman from Tokyo (Blackmore, Gillan, Glover, Lord, Paice) - 5:49
17. Smooth Dancer (Blackmore, Gillan, Glover, Lord, Paice) - 4:10
18. Sail Away (Blackmore, Coverdale, Lord, Paice) - 5:48
19. Lay Down Stay Down (Blackmore, Coverdale, Lord, Paice) - 4:18
20. Burn (Blackmore, Coverdale, Lord, Paice) - 6:43
21. Stormbringer (Blackmore, Coverdale) - 4:07
22. Hold On (Coverdale, Hughes, Lord, Paice) - 5:06
23. Gypsy (Blackmore, Coverdale, Hughes, Lord, Paice) - 4:02
24. Mistreated (Live) (Blackmore, Coverdale) - 11:42
25. Gettin' Tighter (Bolin, Hughes) - 3:37
26. Love Child (Bolin, Coverdale) - 3:05
27. You Keep on Moving (Coverdale, Hughes) - 5:16
Θέσεις τσαρτ
The Anthology (άλμπουμ)
Επίσημη κυκλοφορία: Ιούλιος 1985
Τα μέλη των Deep Purple
Οι μουσικοί οι οποίοι έχουν παίξει σε τραγούδια και των δύο εκδόσεων αυτού του δίσκου προέρχονται από τέσσερις διαφορετικές εποχές του συγκροτήματος, την Mark I (1968-1969), την Mark II (1969-1973), την Mark III (1974-1975) και την Mark IV (1975-1976) και είναι οι εξής:
Πηγές
Κατηγορία:Δισκογραφία των Deep Purple Κατηγορία:Άλμπουμ του 1985
Vulgar Display of Power
Το Vulgar Display of Power είναι το έκτο στούντιο άλμπουμ του αμερικάνικου heavy metal συγκροτήματος Pantera, το οποίο κυκλοφόρησε στις 25 Φεβρουαρίου του 1992 από την "Atco Records". Ένα από τα πλέον επιδραστικά metal άλμπουμ της δεκαετίας του '90, το "Vulgar Display of Power" έχει περιγραφεί ως «ένα από τα καθοριστικά άλμπουμ του groove metal». Μερικά τραγούδια από αυτό το άλμπουμ είναι από τα γνωστότερα του συγκροτήματος, όπως τα "Mouth for War", "This Love" και "Walk".
Πριν τον δίσκο
Κατά τη διάρκεια της δεκαετίας του '80, οι Pantera κυκλοφόρησαν τέσσερα άλμπουμ κάτω από τη δική τους δισκογραφική εταιρεία "Metal Magic". Οι τρεις πρώτοι δίσκοι τους, με τον τραγουδιστή Τέρι Γκλέιζ, ήταν glam metal ηχογραφήσεις, με έντονες επιρροές από συγκροτήματα όπως οι Van Halen και οι Kiss. Μετά την αντικατάσταση του Γκλέιζ από τον Φιλ Άνσελμο το 1987, οι Pantera μετακινήθηκαν μακριά από την glam-εμπνευσμένη μουσική με το τέταρτο τους άλμπουμ, "Power Metal" (1988). Το 1989, υπέγραψαν συμβόλαιο με την δισκογραφική εταιρεία "Atlantic Records", έχοντας εντυπωσιάσει τον εκπρόσωπο της, Μαρκ Ρος. Το συγκρότημα ξεκίνησε τις ηχογραφήσεις για το σημαντικό ντεμπούτο τους στο "Pantego Sound Studio" στο Παντέγκο του Τέξας και την επόμενη χρονιά κυκλοφόρησαν το "Cowboys from Hell" (1990). Το άλμπουμ αποτέλεσε το βασικό σημείο καμπής για τους Pantera, επιδεικνύοντας μια αλλαγή στη μουσική κατεύθυνση τους, η οποία επικεντρώθηκε σε συγκροτήματα όπως Slayer, οι Metallica και οι Black Sabbath. Μετά την κυκλοφορία του "Cowboys from Hell", οι Pantera περιόδευσαν με ονόματα όπως οι Judas Priest, Exodus, Sepultura, Suicidal Tendencies και Prong.
Ηχογράφηση και παραγωγή
Το 1991, οι Pantera επέστρεψαν στο "Pantego Sound Studio" για να ηχογραφήσουν το δεύτερο άλμπουμ τους υπό την ετικέτα της "Atco", με τίτλο "Vulgar Display of Power". Την παραγωγή του άλμπουμ ανέλαβε ο Τέρι Ντέιτ, που ειδικεύεται στα είδη rock και metal. Επίσης, είχε συνεργαστεί στο παρελθόν με το συγκρότημα για το "Cowboys from Hell" και συνέχισε με τα επόμενα δύο άλμπουμ τους, "Far Beyond Driven" (1994) και "The Great Southern Trendkill" (1996). Πριν ξεκινήσει ο Ντέιτ να δουλεύει πάνω στον δίσκο, οι Pantera είχαν ηχογραφήσει τρία καινούρια κομμάτια, τα "A New Level", "Regular People (Conceit)" και "No Good (Attack the Radical)". Τα υπόλοιπα τραγούδια γράφτηκαν στο στούντιο με μικρή προπαραγωγή και ντέμο.
Μετά την παραμονή του συγκροτήματος στο στούντιο για δύο μήνες, οι Pantera κλήθηκαν να ανοίξουν τις εμφανίσεις των Metallica και AC/DC στο φεστιβάλ "Monsters of Rock" του 1991 στη Μόσχα. Η συναυλία ήταν δωρεάν και έλαβε χώρα στο αεροδρόμιο Tushino στις 28 Σεπτεμβρίου 1991. Πλάνα από τα παρασκήνια της παράστασης παρουσιάστηκαν στην κυκλοφορία του βίντεο με τίτλο "Vulgar Video" (1993). Συμπεριλήφθηκαν επίσης στην κυκλοφορία του DVD "3 Vulgar Videos from Hell" (1999), μαζί με τις ζωντανές ηχογραφήσεις των "Cowboys From Hell", "Psycho Holiday" και "Primal Concrete Sledge". Μετά την συναυλία, το συγκρότημα επέστρεψε στο στούντιο για να συνεχίσει να δουλεύει πάνω στο καινούριο του άλμπουμ. Οι Pantera ταξίδεψαν στη Νέα Υόρκη για να μιξάρουν το άλμπουμ στο "Masterdisk". Παρά το γεγονός ότι ο κιθαρίστας Ντάρελ Άμποτ πιστώθηκε στο άλμπουμ με το ψευδώνυμο "Diamond Darrell", κατά τη διάρκεια της ηχογράφησης του δίσκου έλαβε το παρωνύμιο "Dimebag Darrell" και επίσης ο μπασίστας Ρεξ Μπράουν σταμάτησε να χρησιμοποιεί το παλιό του ψευδώνυμο "Rex Rocker".
Μουσικό είδος και στίχοι
Ο ντράμερ των Pantera, Βίνι Πολ, δήλωσε ότι το "Cowboys from Hell" ήταν πραγματικά κοντά στον «απόλυτο ήχο των Pantera». Όταν οι Metallica κυκλοφόρησαν τον ομότιτλο τους δίσκο το 1991, οι Pantera θεώρησαν πως ήταν μια απογοήτευση για τους οπαδούς, επειδή πίστευαν ότι οι Metallica εγκατέλειψαν τον thrash metal ήχο που ακούγεται στα προηγούμενά τους άλμπουμ. Οι Pantera ένιωθαν ότι είχαν μια ευκαιρία και ένα κενό να γεμίσουν και ήθελαν να κάνουν το βαρύτερο δίσκο όλων των εποχών.
Τίτλος άλμπουμ και εξώφυλλο
Ο τίτλος του άλμπουμ προέρχεται από μια σκηνή στην ταινία του 1973, "Ο Εξορκιστής". Όταν ο πατέρας Ντέιμεν Κάρας ρωτά την Ρίγκαν ΜακΝιλ (ή το δαίμονα που την κατέχει) για να σπάσει τους δικούς της ιμάντες και να απελευθερώσει τον εαυτό της χρησιμοποιώντας τις κακές δυνάμεις της, η Ρίγκαν απαντά «αυτή είναι πάρα πολύ χυδαία επίδειξη δύναμης» (μτφ. that's much too vulgar a display of power). Τον Απρίλιο του 2007, ο τίτλος χρησιμοποιήθηκε για το βιβλίο "A Vulgar Display of Power: Courage and Carnage at the Alrosa Villa", το οποίο περιλαμβάνει πολλούς τίτλους τραγουδιών των Pantera ως τίτλους των κεφαλαίων. Το βιβλίο περιγράφει λεπτομερώς τους εμπλεκόμενους και τις λεπτομέρειες που οδήγησαν στη δολοφονία του κιθαρίστα του συγκροτήματος, Dimebag Darrell Abbott.
Το εξώφυλλο του άλμπουμ είναι μια φωτογραφία ενός άνδρα που δέχεται γροθιά στο πρόσωπο. Η φωτογραφία για το εξώφυλλο του άλμπουμ ήταν δουλειά του φωτογράφου Μπραντ Γκούις, που επίσης έβγαλε τη φωτογραφία για το εξώφυλλο του δίσκου "Cowboys from Hell". Η μπάντα είπε στην δισκογραφική τους ότι ήθελαν «κάτι χυδαίο, οπως έναν τύπο που δέχεται γροθιά». Η πρώτη έκδοση του εξωφύλλου που η δισκογραφική έφερε στους Pantera έδειχνε έναν πυγμάχο με ένα γάντι πυγμαχίας, αλλά το συγκρότημα δεν ήταν ικανοποιημένο από το αποτέλεσμα, οπότε η εταιρεία έκανε μια δεύτερη εκδοχή που δείχνει έναν άνδρα να δέχεται γροθιά. Σύμφωνα με τον Βίνι Πολ, ο άνθρωπος στο εξώφυλλο πληρώθηκε 10 δολάρια ανά γροθιά και χτυπήθηκε στο πρόσωπο τριάντα φορές για να βρεθεί η σωστή εικόνα. Ωστόσο, ο Μπραντ Γκούις δήλωσε ότι ο άνθρωπος στο εξώφυλλο, ο οποίος ονομαζόταν Σιν Κρος, στην πραγματικότητα δεν χτυπήθηκε ποτέ.
Κυκλοφορία
Το "Vulgar Display of Power" κυκλοφόρησε στις 25 Φεβρουαρίου του 1992. Η αρχική έκδοση του άλμπουμ συνοδευόταν από τέσσερα νέα σινγκλ. Τα "Mouth for War", "This Love" και "Hollow" κυκλοφόρησαν το 1992. Την επόμενη χρονιά, το συγκρότημα κυκλοφόρησε το τέταρτο σινγκλ, με τίτλο "Walk", μαζί με μια σειρά EP από διάφορα remix του τραγουδιού. Το 1993, το "Walk" EP κυκλοφόρησε στην Ιαπωνία, αλλά και στις 16 Μαΐου 2012, το EP διατέθηκε στην ψηφιακή αγορά για τις Ηνωμένες Πολιτείες για πρώτη φορά. Το συγκρότημα κυκλοφόρησε βίντεο κλιπ για το κομμάτια "Mouth for War", "This Love" και "Walk", που είχαν συμπεριληφθεί στο "Vulgar Video" και "3 Vulgar Videos from Hell". Το μουσικό βίντεο για το "Walk" γυρίστηκε στο Θέατρο Ριβιέρα στο Σικάγο, όπου το συγκρότημα έπαιξε το τραγούδι πολλές φορές για να γυριστεί το βίντεο μπροστά στους οπαδούς τους.